**Projektas**

|  |
| --- |
| **UKMERGĖS RAJONO SAVIVALDYBĖS****TARYBA** |
|  |
| **SPRENDIMAS****DĖL PRITARIMO PROJEKTŲ „****VANDENS TRANSPORTO PRIEMONIŲ NULEIDIMO VIETOS ĮRENGIMAS ŽIRNAJŲ EŽERE“ IR „VANDENS TRANSPORTO PRIEMONIŲ NULEIDIMO VIETOS ĮRENGIMAS SIESIKŲ EŽERE“ ĮGYVENDINIMUI** |
|  |
| 2021 m. d. Nr. |
| Ukmergė |
|  |

 Vadovaudamasi Lietuvos Respublikos vietos savivaldos įstatymo 6 straipsnio 28, 29 ir 38 punktais ir Aplinkos apsaugos rėmimo programos įstatymo nuostatomis, Ukmergės rajono savivaldybės taryba n u s p r e n d ž i a:

 1. Pritarti projektų „Vandens transporto priemonių nuleidimo vietos įrengimas Žirnajų ežere“ ir „Vandens transporto priemonių nuleidimo vietos įrengimas Siesikų ežere“ (toliau –Projektai), finansuojamų pagal Aplinkos apsaugos rėmimo programos įstatymą, įgyvendinimui, ir pavesti Ukmergės rajono savivaldybės administracijai atlikti užsakovo funkcijas.

 2. Įgalioti Ukmergės rajono savivaldybės administracijos direktorių pasirašyti su Projektų įgyvendinimu susijusius dokumentus.

 2. Prisidėti prie Projektų finansavimo ne mažiau kaip 30 procentų visų tinkamų finansuoti Projektų išlaidų, padengti netinkamas finansuoti, tačiau šiems Projektams įgyvendinti būtinas išlaidas, ir tinkamas išlaidas, kurių nepadengia Projektų finansavimas.

Savivaldybės meras Rolandas Janickas

Projektą parengė

Strateginio planavimo, investicijų ir verslo plėtros skyriaus vedėja Inga Pračkailė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTŲ „VANDENS TRANSPORTO PRIEMONIŲ NULEIDIMO VIETOS ĮRENGIMAS ŽIRNAJŲ EŽERE“ IR „VANDENS TRANSPORTO PRIEMONIŲ NULEIDIMO VIETOS ĮRENGIMAS SIESIKŲ EŽERE“**

**ĮGYVENDINIMUI**

**AIŠKINAMASIS RAŠTAS**

2021 m. d.

Ukmergė

**1. Sprendimo projekto rengimo pagrindas:** Lietuvos Respublikos vietos savivaldos įstatymo 6 straipsnio 28 punkte numatyta, kad aplinkos kokybės gerinimas ir apsauga, 29 punkte – kūno kultūros ir sporto plėtojimas, gyventojų poilsio organizavimas, 38 punkte – sąlygų verslo ir turizmo plėtrai sudarymas ir šios veiklos skatinimas yra savarankiškosios savivaldybių funkcijos.

Projektas prisidės prie Ukmergės rajono savivaldybės Strateginio veiklos plano 2021-2023 m. įgyvendinimo: 1 Strateginio tikslo „Kurti palankią ekonominę aplinką sudarant sąlygas smulkiojo ir vidutinio verslo plėtrai, skatinant atvykstamąjį ir vietos turizmą“ 1 Programos „Smulkaus ir vidutinio verslo bei turizmo plėtros programa“ 2 tikslo „Skatinti vietos ir atvykstamąjį turizmą rajone, panaudojant kultūros paveldą bei gamtos išteklius“ 2.2. Uždavinio „Skatinti aktyvaus turizmo ir pramogų bei poilsio paslaugų plėtrą“ 2.2.3. priemonės „Rajono turizmo infrastruktūros vystymo ir propagavimo programos įgyvendinimas“ įgyvendinimo.

**2. Sprendimo projekto tikslas ir esmė:**

Sprendimo tikslas – pritarti vandens transporto priemonių nuleidimo vietų įrengimo projektams Ukmergės rajone, kuriais siekiama plėtoti turizmo viešąją infrastuktūrą ir pritaikyti ją gyventojų poreikiams. Įgyvendinant projektus bus įrengtos 2 vandens transporto priemonių nuleidimo vietos Žirnajų ir Siesikų ežeruose.

Ukmergės rajone prie vandens telkinių kol kas nėra įrengtos nei vienos vandens transporto priemonių nuleidimo vietos. Gautas finansavimas nuleidimo vietai įrengti Kadrėnų tvenkinyje (perkami rangos darbai). Žvejai valtis į vandens telkinius nuleidžia kur papuola, taip niokojamos pakrantės, pažeidžiami vandens apsaugos juostoms nustatyti reikalavimai, kyla poilsiautojų ir vietos gyventojų pasipiktinimas. Įrengus vandens transporto priemonių nuleidimo vietas, būtų sudarytos sąlygos laivus mėgėjiškai žvejybai bei turizmui nuleisti legaliai, būtų pritraukta daugiau žvejų mėgėjų. Mėgėjiška ir rekreacinė žvejyba tampa vis populiaresnė turizmo sektoriaus atšaka, jai plečiantis sudaromos sąlygos ir gretutinių verslų plėtrai – kaimo turizmo, įžuvinimo, žvejybos reikmenų prekybai ir kitai veiklai.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas): -**

**4. Sprendimui įgyvendinti reikalingos lėšos ir galimi finansavimo šaltiniai:** Planuojama vienos vandens transporto priemonių nuleidimo vietos vertė – 29 tūkst. Eur. Dviejų vietų įrengimas kainuotų 58 tūkst. Eur., iš kurių 40,6 tūkst. Eur – Aplinkos apsaugos rėmimo programos (valstybės) lėšos, 17,4 tūkst. Eur – savivaldybės biudžeto lėšos.

**5. Priėmus sprendimą laukiami rezultatai, galimos pasekmės:** Įrengus vandens transporto priemonių nuleidimo vietas bus mažiau žalojamos vandens telkinių pakrantės, sustabdyta kranto erozija, mažiau trikdomi pakrantėje perintys paukščiai ir kita gyvūnija, bus užtikrinami žvejų mėgėjų, gyventojų, norinčių pasiplaukioti mažaisiais pramoginiais laivais, laisvalaikio poreikiai.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** –

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** –

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia:** Švietimo, kultūros ir sporto skyriui, Viešosios tvarkos ir aplinkosaugos skyriui, Urbanistikos ir infrastruktūros skyriui, Finansų skyriui, Strateginio planavimo, investicijų ir verslo plėtros skyriui.

**10. Aiškinamojo rašto priedai:** –

Strateginio planavimo, investicijų ir verslo plėtros

skyriaus vedėja Inga Pračkailė